బాల్ దానీ

హేమచంద్ర తుకారాం "బాల్" డాని (1933 మే 24 - 1999 డిసెంబర్ 19) భారతీయ టెస్ట్ క్రికెట్ ఆటగాడు.

బాల్ దానీ ప్రధానంగా కుడిచేతి వాటం బ్యాట్స్‌మన్. అతను మీడియం పేస్ బౌలింగ్ చేయగలడు. తర్వాత ఆఫ్, లెగ్ బ్రేక్‌లు కూడా వేసాడు. అతని ఏకైక టెస్ట్ మ్యాచ్ 1952/53లో పాకిస్థాన్‌తో ఆడాడు. భారత్ కేవలం నాలుగు వికెట్లు కోల్పోయి ఆ గేమ్‌ను గెలుచుకుంది. దానీకి బ్యాటింగ్ చేసే అవకాశం లభించలేదు. అతని 10 ఓవర్లలో ఒక్క వికెట్ పడగొట్టాడు. ఆ సమయంలో అతని వయసు 19 ఏళ్లు కాగా, అతని ఓపెనింగ్ భాగస్వామి లాలా అమర్‌నాథ్‌కు 41 ఏళ్ళు. 1954/55లో కూడా దానీ పాకిస్తాన్‌లో పర్యటించాడు గానీ టెస్టు మ్యాచ్‌లేమీ ఆడలేదు. 

దానీ, నాసిక్‌లోని రుంగ్తా హైస్కూల్‌లో పాఠశాల విద్యను అభ్యసించాడు. సమకాలీన క్రికెటర్ బాపు నాదకర్ణి కూడా ఇదే పాఠశాలలో చదివాడు. అతను BA (ఆనర్స్) డిగ్రీ చేసాడు. అతని ఫస్ట్ క్లాస్ కెరీర్ మహారాష్ట్రలో మొదలైంది. అయితే అతను 1956లో ఇండియన్ ఎయిర్ ఫోర్స్‌లో చేరిన తర్వాత సర్వీసెస్‌కి మారాడు. ఎయిర్ కమోడోర్‌గా ఎదిగి 1987లో పదవీ విరమణ చేశారు. 

దానీ, కెరీర్‌లో 17 సెంచరీలు చేసి, 200 వికెట్లు పడగొట్టాడు. అతను చాలా సంవత్సరాలు సర్వీసెస్‌కు కెప్టెన్‌గా ఉన్నాడు. తన టెస్ట్ కెరీర్ ముగిసిన తర్వాతనే చాలా మంచి క్రికెట్ ఆడాడు. పదవీ విరమణ చేసిన తర్వాత, 1968 నుండి 1975 వరకు జాతీయ సెలెక్టర్‌గా ఉన్నాడు. అతను 1989 - 1997 మధ్య మహారాష్ట్ర రంజీ ట్రోఫీ జట్టుకు మేనేజరు, సెలెక్టరు, కోచ్‌గా పనిచేసాడు. అతను పూణేలోని స్నేహ సేవా అనే స్వచ్ఛంద సంస్థలో పాల్గొన్నాడు.

ఇవి కూడా చూడండి 

 ఒక టెస్ట్ వండర్

మూలాలు 

 క్రిస్టోఫర్ మార్టిన్-జెంకిన్స్, టెస్ట్ క్రికెటర్లలో ది కంప్లీట్ హూ
 డాని సంస్మరణ
 పయనీర్‌లో సంస్మరణ
1933 జననాలు
1999 మరణాలు
మహారాష్ట్ర క్రికెట్ క్రీడాకారులు
భారతీయ క్రికెట్ క్రీడాకారులు
Articles with hAudio microformats